Appell Inferjuri Numru 34/2021 LM MALTA QORTI TAL-APPELL (Kompetenza Inferjuri) ONOR. IMĦALLEF LAWRENCE MINTOFF Seduta tat-30 ta' Lulju, 2021 Appell Inferjuri Numru 34/2021 LM Dan huwa appell magħmul mir-rikorrent Mayong Salerno (K.I. 0165898A), hawnhekk 'l-appellant', minn deċiżjoni tal-Appelli dwar Immigrazzjoni, [minn issa 'l quddiem 'il-Bord'], tas-26 ta' Marzu, 2021 [minn issa 'l quddiem 'id-deċiżjoni appellata'], li permezz tagħha l-Bord iddeċieda illi Qrati tal-Ġustizzja Paġna 1 minn 9 Appell Inferjuri Numru 34/2021 LM Settembru, 2020 sar fuori termine, u għalhekk il-Bord iddeċieda li m'għandu jieħu l-ebda konjizzjoni ta' dan ir-rikors tal-appell. Fit-30 ta' Lulju, 2020 ir-rikorrent kien applika għal single permit taħt il- proċedura kkontemplata fil-Leġislazzjoni Sussidjarja 217.17. L-applikazzjoni tar-rikorrent ġiet rifjutata minn Identity Malta għaliex meta sar l-eżerċizzju ta' due diligence fil-konfront tar-rikorrent, JobsPlus ma tatx l-approvazzjoni tagħha għall-ħruġ ta' tali permess. Fl-ittra li ntbagħtet lir-rikorrent, dan ġie Ir-rikorrent ġie infurmat ukoll li huwa kien mistenni li jħalli Malta, sakemm ma kellux xi forma ta' awtorizzazzjoni oħra li permezz tagħha seta' jibqa' fil-pajjiż, u ġie infurmat ukoll li seta' jappella minn din id-deċiżjoni quddiem il-Bord skont l-artikolu 20(2) tal-Leġislazzjoni Sussidjarja 217.17. Qrati tal-Ġustizzja Paġna 2 minn 9 Appell Inferjuri Numru 34/2021 LM Fir-rikors tal-appell tiegħu quddiem il-Bord, ir-rikorrent sostna li r- rakkomandazzjoni ta' JobsPlus hija erronja, żvijanti u inammissibbli għaliex fil- fehma tar-rikorrent l-investment criteria msemmija minnha ma japplikawx għal ċittadini ta' pajjiżi terzi li għandhom long-term residence permits maħruġa minn Stati Membri oħra tal-Unjoni Ewropea. Ir-rikorrent ippreżenta dokument maħruġ mill-EU Immigration Portal li jgħid li applikazzjoni bħal tiegħu tista' tiġi rifjutata biss meta fil-pajjiż fejn issir applikazzjoni bħal din, f'dan il-każ hawn Malta, ikun hemm kwota prestabbilita għall-ħruġ ta' permessi ta' residenza, liema kwota tkun intlaħqet, u f'każ li s-suq tax-xogħol fil-pajjiż fejn issir applikazzjoni bħal din, ikun tali li jkollha tingħata preferenza lil min diġà jkun jgħix f'dak il-pajjiż legalment. Ir-rikorrent qal li persuni li jkunu ilhom residenti f'xi Stat Membru għal żmien twil, għandhom l-istess drittijiet bħal ċittadini tal- Unjoni Ewropea partikolarment fil-qasam tal-impjiegi, il-protezzjoni u l- assistenza soċjali. Qal li għalhekk ir-rifjut tal-permess li huwa applika għalih sar bi ksur tal-protokolli u l-liġijiet tal-UE, u huwa għalhekk invalidu. talab lill-Bord jiddikjara li r-rifjut tal-applikazzjoni tiegħu sar bi ksur tal- protokolli u r-regoli u l-liġijiet tal-Unjoni Ewropea, u sabiex tingħata ordni li l- applikazzjoni tiegħu għandha tiġi approvata. Id-Deċiżjoni Appellata Permezz tad-deċiżjoni mogħtija fis-26 ta' Marzu, 2021 il-Bord iddeċieda li l-appell ippreżentat mir-rikorrent huwa null, u dan wara li għamel is- segwenti konsiderazzjonijiet: Qrati tal-Ġustizzja Paġna 3 minn 9 Appell Inferjuri Numru 34/2021 LM Qrati tal-Ġustizzja Paġna 4 minn 9 Appell Inferjuri Numru 34/2021 LM L-appellant ressaq l-appell tiegħu minn din id-deċiżjoni fit-30 ta' Marzu, 2021, fejn talab lil din il-Qorti tirrevoka, tħassar u tannulla d-deċiżjoni tal-Bord u tilqa' t-talba tiegħu billi tapprova l-appell tiegħu taħt dawk il-pattijiet u kundizzjonijiet li din il-Qorti jidhrilha xierqa. L-appellant spjega li huwa ssottometta l-appell tiegħu quddiem il-Bord fl-24 ta' Settembru, 2020, imma minkejja dan, l-appell ġie rreġistrat fid-29 ta' Qal li minħabba s-sitwazzjoni tal-COVID-19, huwa ġie mgħarraf li l-appelli kienu qegħdin jiġu aċċettati biss permezz tal-posta Qal li l-appell tiegħu ġie deċiż unikament abbażi tal-fatt li l-appell ġie sottomess wara t-terminu mogħti mil-liġi. Qal ukoll li huwa ma rċieva l- ebda ittra reġistrata sabiex jiġi notifikat li fis-17 ta' Settembru, 2020, il-Bord ħa deċiżjoni fir-rigward tal-applikazzjoni sottomessa minnu. Qal li anki li kieku għas-saħħa tal-argument huwa irċieva l-għada, jiġifieri fit-18 ta' Settembru, 2020, it-three working days kienu jiskadu fl-24 ta' Settembru, 2020 għaliex id-19 u l-20 ta' Settembru, 2020 kienu fi tmiem il-ġimgħa u l-21 ta' Settembru, 2020 kienet btala pubblika. L-appellant qal li huwa jħoss ruħu aggravat bid-deċiżjoni appellata għaliex il-Bord kellu provi suffiċjenti li juru li dan l-appell fil-fatt ġie intavolat fl- 24 ta' Settembru, 2020, u minflok il-Bord qies id-data tad-29 ta' Settembru, 2020 meta l-membri tiegħu fil-fatt raw u pproċessaw l-email inkwistjoni bħala d-data meta ġie rreġistrat dan l-appell. Qrati tal-Ġustizzja Paġna 5 minn 9 Appell Inferjuri Numru 34/2021 LM Ir-Risposta tal-Appell L-appellat fir-risposta tiegħu qal li d-deċiżjoni ta' Identity Malta hija datata u ġiet ikkomunikata fis-17 ta' Settembru, 2020. L-appellat għamel riferiment għall-artikolu 25A (7) tal-Kap. 217 tal-Liġijiet ta' Malta, li jipprevedi li appell minn tali deċiżjoni għandu jiġi intavolat fi żmien tlett ijiem ta' xogħol mid-deċiżjoni li tkun suġġetta għall-appell. L-appellat qal li f'dan il-każ l- appellant stess ikkonċeda li huwa intavola r-rikors tiegħu quddiem il-Bord fl-24 ta' Settembru, 2020. L-appellat qal li filwaqt li d-19 u 20 ta' Settembru, 2020 ġew fi tmiem il-ġimgħa, il-21 u t-22 ta' Settembru, 2020 kienu jiem ta' xogħol u għalhekk dakinhar għalqu t-tlett ijiem ta' xogħol mid-deċiżjoni tal-Bord. L- appellat qal li mhux minnu li l-Bord qies li dan l-appell huwa tardiv għaliex l- appell ġie a konjizzjoni tal-Bord fid-29 ta' Settembru, 2020, iżda għaliex wara li l-Bord qies li dan l-appell iddaħħal tardivament, ma kien hemm l-ebda spjegazzjoni min-naħa tal-appellant dwar għaliex dan l-appell ġie intavolat L-appellat qal li din l-ispjega baqgħet ma ngħatatx lanqas quddiem din il-Qorti, u għalhekk għandu jiġi dikjarat li dan l-appell huwa frivolu u vessatorju. L-appellat għamel riferiment għall-mertu tal-appell u qal li ladarba Jobsplus bħala stakeholder oġġezzjonat għall-applikazzjoni tal- appellant għaliex dan huwa shareholder fil-kumpannija C95949 (Chen Trading Ltd), l-appellant ma ppreżenta l-ebda evidenza ta' din l-informazzjoni fl- investment criteria tal-applikazzjoni, u għalhekk huwa ovvju li din in-nuqqas ta' informazzjoni kienet ser twassal għar-rifjut tal-applikazzjoni tiegħu. Qrati tal-Ġustizzja Paġna 6 minn 9 Appell Inferjuri Numru 34/2021 LM Konsiderazzjonijiet ta' din il-Qorti Il-Qorti tqis li mill-atti jirriżulta li Identity Malta ħarġet l-ittra li permezz tagħha rrifjutat is-Single Permit Application tal-appellant fis-17 ta' Settembru, Mill-mod kif inhi miktuba din l-ittra jidher ċar li din kienet maħsuba biex tintbagħat bil-posta u mhux f'forma ta' email. Mill-atti ma tirriżulta l-ebda prova oħra dwar il-mod kif din l-ittra ġiet notifikata għaldaqstant l-unika konklużjoni loġika li tista' tilħaq din il-Qorti hija li din l- ittra ntbagħtet bil-posta, u li fl-aħjar ipoteżi għad-Direttur appellat, din l-ittra ġiet notifikata lill-appellant fit-18 ta' Settembru, 2020, almenu ġurnata wara li ġiet impustata. F'din l-ittra, l-appellant ġie infurmat li huwa kellu jintavola l- appell tiegħu minn din id-deċiżjoni fi żmien tlett ijiem ta' xogħol min-notifika tagħha, u d-dettalji mogħtija fl-ittra jinkludu biss l-indirizz postali u n-numru Imkien f'din l-ittra m'hemm imniżżel li l-appellant seta' jintavola l-appell tiegħu permezz tal-email, għalkemm mill-provi jirriżulta wkoll li fl-24 ta' Settembru, 2020, l-avukat difensur tal-appellant bagħtet email lill- Bord u talbet lill-Bord jikkonferma li dan l-appell fil-fatt kien ġie rreġistrat. konferma ntbagħtet lill-avukat difensur tal-appellant fid-29 ta' Settembru, Il-Qorti kkonsidrat ukoll li kuntrarjament għal dak li jallega l-appellat fir- risposta tal-appell tiegħu, il-Bord qies li l-appell ġie intavolat fid-29 ta' Qrati tal-Ġustizzja Paġna 7 minn 9 Appell Inferjuri Numru 34/2021 LM Ħal Safi lejn il-kalendarju ta' Settembru 2020 turi li s-17 ta' Settembru, 2020 kien il-Ħamis, u t-18 ta' Settembru, 2020 kien il-Ġimgħa. Id-19, l-20 u l-21 ta' Settembru, 2020 ma kinux jiem ta' xogħol minħabba li kienu tmiem il- ġimgħa u festa pubblika. Il-Qorti sejra tagħmel riferiment għal dak li jipprovdu l-artikoli 101 u 102 tal-Kodiċi ta' Organizzazzjoni u Proċedura Ċivili, li jirregolaw il-mod kif għandhom jingħaddu l-ġranet wara n-notifika ta' att: Iż-żmien legali jew ġudizzjarju, illi l-mixi tiegħu jiddependi minn att li għandu jkun innotifikat jew ippubblikat, jibda miexi minn dakinhar li fih l-att l-att jiġi regolarment innotifikat jew ippubblikat. Meta ż-żmien legali jew ġudizzjarju għandu jibda jgħodd minn ġurnata stabbilita, dik il-ġurnata ma tingħaddx bħala mdaħħla f'dak iż-żmien; u meta ż-żmien jingħadd bis-sigħat, ma tingħaddx bħala mdaħħla s-siegħa li fiha ssir in-notifika." Dan ifisser li jekk wieħed ser iqis il-ġurnata tat-18 ta' Settembru, 2020 bħala l-ġurnata li fiha saret in-notifika tal-ittra mibgħuta minn Identity Malta lill-appellant, dik il-ġurnata ma tingħaddx għall-finijiet tat-tlett ijiem ta' xogħol li fihom ried isir l-appell tal-appellant, bħalma m'għandhomx jingħaddu d-19, l- 20 u l-21 ta' Settembru. Dan ifisser li l- appell tal-appellant, li mill-provi jirriżulta li ġie notifikat lill-Bord fl-24 ta' Settembru, 2020, minkejja li l-appellant ma kienx ġie infurmat fl-ittra li ntbagħtet lilu li huwa seta' jibgħat dan l-appell permezz tal-email, fil-fatt ġie intavolat entro t-terminu ta' tlett ijiem ta' xogħol kif preskritt, u għalhekk m'għandux jitqies li sar fuori termine. Qrati tal-Ġustizzja Paġna 8 minn 9 Appell Inferjuri Numru 34/2021 LM Għar-raġunijiet premessi, din il-Qorti qiegħda tilqa' l-appell tal-appellant, u għaldaqstant qiegħda tordna li l-atti jintbagħtu lura quddiem il-Bord sabiex tingħata deċiżjoni fil-mertu. Spejjeż ta' dan l-appell a karigu tad-Direttur appellat. Onor. Dr Lawrence Camilleri Pagyi LL.D. Quattromani Rosemarie Matthews. Deputat Reġistratur Qrati tal-Ġustizzja Paġna 9 minn 9